title: Decizia (UE) 2017/884 a Consiliului din 22 mai 2017 de numire a unui membru, propus de Regatul Suediei, în cadrul Comitetului Regiunilor

text:
               24.5.2017

               RO

               Jurnalul Oficial al Uniunii Europene

               L 135/21

         DECIZIA (UE) 2017/884 A CONSILIULUI
   din 22 mai 2017
   de numire a unui membru, propus de Regatul Suediei, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului suedez,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020. La 20 iulie 2015, prin Decizia (UE) 2015/1203 a Consiliului (4), doamna Lotta HÅKANSSON HARJU a fost înlocuită de doamna Anna LJUNGDELL în calitatea de membru.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului doamnei Anna LJUNGDELL,

         ADOPTĂ PREZENTA DECIZIE:
   Articolul 1
   Este numită în calitatea de membru în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               —

               doamna Camilla JANSON, Ledamot i kommunfullmäktige, Upplands-Bro kommun.

         Articolul 2
   Prezenta decizie intră în vigoare la data adoptării.

      Adoptată la Bruxelles, 22 mai 2017.

            Pentru Consiliu

            Președintele

         E. BARTOLO

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).

      (4)  Decizia (UE) 2015/1203 a Consiliului din 20 iulie 2015 de numire a trei membri suedezi și a șase supleanți suedezi în cadrul Comitetului Regiunilor (JO L 195, 23.7.2015, p. 44).


title: 2011/709/: Decizia Consiliului din 20 octombrie 2011 privind încheierea acordului dintre Uniunea Europeană și Statele Unite Mexicane privind anumite aspecte ale serviciilor aeriene

text:
               29.10.2011

               RO

               Jurnalul Oficial al Uniunii Europene

               L 283/25

         DECIZIA CONSILIULUI
   din 20 octombrie 2011
   privind încheierea acordului dintre Uniunea Europeană și Statele Unite Mexicane privind anumite aspecte ale serviciilor aeriene
   (2011/709/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (6) litera (a) și cu articolul 218 alineatul (8) primul paragraf,
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               Prin decizia sa din 5 iunie 2003, Consiliul a autorizat Comisia să deschidă negocierile cu țări terțe în vederea înlocuirii anumitor dispoziții din acordurile bilaterale existente cu un acord la nivelul Uniunii,

               (2)

               Comisia a negociat, în numele Uniunii, un acord cu Statele Unite Mexicane privind anumite aspecte ale serviciilor aeriene (denumit în continuare „acordul”), în conformitate cu mecanismele și directivele din anexa la decizia Consiliului din 5 iunie 2003,

               (3)

               Acordul a fost semnat în numele Uniunii la 15 decembrie 2010, sub rezerva încheierii sale la o dată ulterioară, în conformitate cu Decizia 2011/94/UE a Consiliului (1).

               (4)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Acordul dintre Uniunea Europeană și Statele Unite Mexicane privind anumite aspecte ale serviciilor aeriene („acordul”) se aprobă în numele Uniunii (2).
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să efectueze notificarea prevăzută la articolul 7 alineatul (1) din acord.
   Articolul 3
   Prezenta decizie intră în vigoare la data adoptării.

      Adoptată la Luxemburg, 20 octombrie 2011.

            Pentru Consiliu

            Președintele

         M. SAWICKI

      (1)  JO L 38, 12.2.2011, p. 33.

      (2)  Acordul a fost publicat în JO L 38, 12.2.2011, p. 34, împreună cu decizia privind semnarea.


title: Decizia Consiliului de administrație al Europol din 18 aprilie 2014 de modificare a Deciziei Consiliului de administrație al Europol din 16 noiembrie 1999 de aprobare a condițiilor și procedurilor stabilite de Europol privind impozitele aplicabile salariilor și remunerațiilor plătite membrilor personalului Europol în beneficiul Europol

text:
               5.7.2014

               RO

               Jurnalul Oficial al Uniunii Europene

               C 211/10

         DECIZIA CONSILIULUI DE ADMINISTRAȚIE AL EUROPOL
   din 18 aprilie 2014
   de modificare a Deciziei Consiliului de administrație al Europol din 16 noiembrie 1999 de aprobare a condițiilor și procedurilor stabilite de Europol privind impozitele aplicabile salariilor și remunerațiilor plătite membrilor personalului Europol în beneficiul Europol
   (2014/C 211/05)
   CONSILIUL DE ADMINISTRAȚIE AL EUROPOL,
   având în vedere Decizia Consiliului privind înființarea Oficiului European de Poliție (Europol) din 6 aprilie 2009 (1) (în continuare „Decizia Europol”), în special articolul 57 alineatul (5), articolul 62 și articolul 63,
   având în vedere Protocolul, întocmit pe baza articolului K.3 din Tratatul privind Uniunea Europeană și a articolului 41 alineatul (3) din Convenția Europol, privind privilegiile și imunitățile Europol, ale membrilor organelor acestuia, ale directorilor adjuncți și ale membrilor personalului Europol (2), în special articolul 10,
   având în vedere Decizia Consiliului de administrație din 16 noiembrie 1999 de aprobare a condițiilor și procedurilor stabilite de Europol privind impozitele aplicabile salariilor și remunerațiilor plătite membrilor personalului Europol în beneficiul Europol (3),
   având în vedere Decizia Consiliului de administrație din 14 octombrie 2010 de modificare a Deciziei Consiliului de administrație al Europol din 16 noiembrie 1999 privind impozitele aplicabile salariilor și remunerațiilor plătite membrilor personalului Europol în beneficiul Europol și de aprobare a condițiilor și procedurilor stabilite de Europol de adaptare a sumelor prevăzute în apendicele la aceasta (în continuare „Decizia Consiliului de administrație”) (4),
   întrucât:

               (1)

               În conformitate cu articolul 57 alineatul (5) din Decizia Europol, Statutul personalului Europol (5) și alte instrumente relevante continuă să se aplice membrilor personalului care nu sunt recrutați în conformitate cu articolul 57 alineatul (2) din Decizia Europol.

               (2)

               Articolul 57 alineatul (5) din Decizia Europol prevede că, prin derogare de la capitolul 5 din Statutul personalului Europol, rata procentuală a indexării anuale a remunerațiilor stabilită de Consiliu conform articolului 65 din Statutul funcționarilor Comunităților Europene (6) se aplică personalului Europol.

               (3)

               Indexarea anuală a remunerațiilor prevăzută la articolul 57 alineatul (5) din Decizia Europol a fost pusă în aplicare de Europol cu efect retroactiv de la 1 iulie 2009 (7) în conformitate cu cifrele stabilite în Regulamentul (UE, Euratom) nr. 1190/2010 (8).

               (4)

               Articolul 57 alineatul (5) din Decizia Europol nu se aplică impozitelor aplicabile salariilor și remunerațiilor plătite membrilor personalului Europol care intră sub incidența Statutului personalului Europol în beneficiul Europol.

               (5)

               Impozitul aplicabil membrilor personalului Europol care intră sub incidența Statutului personalului Europol ar trebui modificat astfel încât să reflecte indexarea remunerațiilor aplicată conform articolului 57 alineatul (5) din Decizia Europol,

         DECIDE:
   Articolul 1
   Cu începere de la 1 iulie 2009:

               —

               Valoarea prevăzută în prima teză a articolului 4 din apendicele la Decizia Consiliului de administrație al Europol din 16 noiembrie 1999 se înlocuiește cu 121,33 EUR.

               —

               Valorile în unități euro din tabelul inclus la articolul 4 din apendicele la Decizia Consiliului de administrație al Europol din 16 noiembrie 1999 se înlocuiesc cu următoarele:

                           —

                           8 % la sumele între 121,33 EUR și 2 137,14 EUR

                           —

                           10 % la sumele între 2 137,15 EUR și 2 943,59 EUR

                           —

                           12,5 % la sumele între 2 943,60 EUR și 3 373,50 EUR

                           —

                           15 % la sumele între 3 373,51 EUR și 3 831,12 EUR

                           —

                           17,5 % la sumele între 3 831,13 EUR și 4 261,07 EUR

                           —

                           20 % la sumele între 4 261,08 EUR și 4 677,81 EUR

                           —

                           22,5 % la sumele între 4 677,82 EUR și 5 107,74 EUR

                           —

                           25 % la sumele între 5 107,75 EUR și 5 524,49 EUR

                           —

                           27,5 % la sumele între 5 524,50 EUR și 5 954,41 EUR

                           —

                           30 % la sumele între 5 954,42 EUR și 6 371,16 EUR

                           —

                           32,5 % la sumele între 6 371,17 EUR și 6 801,09 EUR

                           —

                           35 % la sumele între 6 801,10 EUR și 7 218,49 EUR

                           —

                           40 % la sumele între 7 218,50 EUR și 7 648,45 EUR

                           —

                           45 % la sumele peste 7 648,46 EUR.

         Articolul 2
   Articolul 1 și apendicele la Decizia Consiliului de administrație al Europol din 14 octombrie 2010 de modificare a Deciziei Consiliului de administrație al Europol din 16 noiembrie 1999 se abrogă.
   Articolul 3
   Prezenta decizie se publică în Jurnalul Oficial al Uniunii Europene.
   Articolul 4
   Prezenta decizie intră în vigoare în ziua următoare adoptării sale de către Consiliul de administrație.

      Adoptată la Haga, 18 aprilie 2014.

         John O’MAHONEY

            Președintele Consiliului de administrație

      (1)  JO L 121, 15.5.2009, p. 37.

      (2)  JO C 221, 19.7.1997, p. 2.

      (3)  JO C 65, 28.2.2001, p. 6.

      (4)  JO C 37, 5.2.2011, p. 8.

      (5)  Actul Consiliului din 3 decembrie 1998 de stabilire a statutului angajaților, aplicabil salariaților Europol (JO C 26, 30.1.1999, p. 23).

      (6)  Regulamentul (CEE, Euratom, CECO) nr. 259/68 al Consiliului (JO L 56, 4.3.1968, p. 1).

      (7)  Comunicare privind indexarea salariilor de bază și a indemnizațiilor aplicabile membrilor personalului Europol care intră sub incidența Statutului personalului Europol conform articolului 57 alineatul (5) din Decizia Consiliului cu începere de la 1 iulie 2009 și 1 iulie 2010 (a se vedea pagina … din prezentul Jurnal Oficial).

      (8)  Regulamentul (UE, Euratom) nr. 1190/2010 al Consiliului din 13 decembrie 2010 de modificare a Regulamentului (UE, Euratom) nr. 1296/2009 de ajustare, începând cu 1 iulie 2009, a remunerațiilor și pensiilor funcționarilor și ale celorlalți agenți ai Uniunii Europene, precum și a coeficienților corectori aferenți (JO L 333, 17.12.2010, p. 1).


title: Decizia 2014/385/PESC a Consiliului din 23 iunie 2014 de prelungire a mandatului Reprezentantului Special al Uniunii Europene pentru drepturile omului

text:
               24.6.2014

               RO

               Jurnalul Oficial al Uniunii Europene

               L 183/66

         DECIZIA 2014/385/PESC A CONSILIULUI
   din 23 iunie 2014
   de prelungire a mandatului Reprezentantului Special al Uniunii Europene pentru drepturile omului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 25 iunie 2012, Consiliul a adoptat Cadrul strategic al UE privind drepturile omului și democrația și Planul de acțiune al UE privind drepturile omului și democrația.

               (2)

               La 25 iulie 2012, Consiliul a adoptat Decizia 2012/440/PESC (1) de numire a domnului Stavros LAMBRINIDIS în calitate de Reprezentant Special al Uniunii Europene (RSUE) pentru drepturile omului. Mandatul RSUE urmează să expire la 30 iunie 2014.

               (3)

               Mandatul RSUE ar trebui să fie prelungit pentru o perioadă suplimentară de 8 luni,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   Mandatul domnului Stavros LAMBRINIDIS în calitate de RSUE pentru drepturile omului se prelungește până la 28 februarie 2015. Consiliul poate decide cu privire la încheierea anticipată a mandatului RSUE, pe baza unei evaluări a Comitetului politic și de securitate (COPS) și a unei propuneri din partea Înaltului Reprezentant al Uniunii pentru afaceri externe și politica de securitate (ÎR).
   Articolul 2
   Obiective de politică
   Mandatul RSUE se bazează pe obiectivele de politică ale Uniunii în domeniul drepturilor omului, astfel cum sunt prevăzute în tratat, în Carta drepturilor fundamentale a Uniunii Europene, precum și în Cadrul strategic al UE privind drepturile omului și democrația și în Planul de acțiune al UE privind drepturile omului și democrația:

               (a)

               sporirea eficacității, a prezenței și a vizibilității Uniunii în protecția și promovarea drepturilor omului în lume, în special prin aprofundarea cooperării și dialogului politic ale Uniunii cu țările terțe, partenerii relevanți, mediul de afaceri, societatea civilă și organizațiile internaționale și regionale, precum și prin intermediul acțiunii în forurile internaționale relevante;

               (b)

               sporirea contribuției Uniunii la consolidarea democrației și a instituțiilor, a statului de drept, a bunei guvernanțe, a respectării drepturilor omului și a libertăților fundamentale în întreaga lume;

               (c)

               îmbunătățirea coerenței acțiunii Uniunii în domeniul drepturilor omului și integrarea drepturilor omului în toate domeniile de acțiune externă a Uniunii.

         Articolul 3
   Mandat
   În vederea realizării obiectivelor de politică, mandatul RSUE constă în:

               (a)

               contribuția la punerea în aplicare a politicii Uniunii în domeniul drepturilor omului, în special a Cadrului strategic al UE privind drepturile omului și democrația și a Planului de acțiune al UE privind drepturile omului și democrația, inclusiv prin formularea de recomandări în acest sens;

               (b)

               contribuția la punerea în aplicare a orientărilor, a instrumentelor și a planurilor de acțiune ale Uniunii în domeniul drepturilor omului și al dreptului internațional umanitar;

               (c)

               sporirea dialogului cu guvernele din țările terțe și cu organizațiile internaționale și regionale cu privire la drepturile omului, precum și cu organizațiile societății civile și cu alți actori relevanți, pentru a asigura eficacitatea și vizibilitatea politicii Uniunii în domeniul drepturilor omului;

               (d)

               contribuția la o mai bună coerență și consecvență a politicilor și a acțiunilor Uniunii în domeniul protecției și promovării drepturilor omului, în special prin contribuția la formularea politicilor relevante ale Uniunii.

         Articolul 4
   Executarea mandatului
   (1)   RSUE răspunde de executarea mandatului, acționând sub autoritatea ÎR.
   (2)   COPS menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului, fără a aduce atingere competențelor ÎR.
   (3)   RSUE acționează în deplină coordonare cu Serviciul European de Acțiune Externă (SEAE) și cu departamentele competente ale acestuia în vederea asigurării coerenței și a consecvenței în cadrul activității lor respective în domeniul drepturilor omului.
   Articolul 5
   Finanțare
   (1)   Valoarea de referință financiară destinată acoperirii cheltuielilor legate de mandatul RSUE pentru perioada 1 iulie 2014 — 28 februarie 2015 este de 550 000 EUR.
   (2)   Valoarea de referință financiară pentru RSUE pentru drepturile omului pentru perioada ulterioară este hotărâtă de Consiliu.
   (3)   Cheltuielile sunt gestionate în conformitate cu procedurile și normele aplicabile bugetului general al Uniunii.
   (4)   Gestionarea cheltuielilor face obiectul unui contract între RSUE și Comisie. RSUE răspunde în fața Comisiei pentru toate cheltuielile.
   Articolul 6
   Constituirea și componența echipei
   (1)   În limitele mandatului său și ale mijloacelor financiare aferente puse la dispoziție, RSUE răspunde de constituirea echipei sale. Echipa include experți în chestiuni politice specifice, conform mandatului. RSUE informează cu promptitudine Consiliul și Comisia cu privire la componența echipei.
   (2)   Statele membre, instituțiile Uniunii și SEAE pot propune detașarea de personal care să lucreze cu RSUE. Remunerarea personalului detașat este asigurată de statul membru, de instituția Uniunii în cauză ori de SEAE, după caz. Experții detașați de statele membre pe lângă instituțiile Uniunii sau SEAE pot, de asemenea, să fie afectați să lucreze cu RSUE. Membrii personalului contractat la nivel internațional trebuie să dețină naționalitatea unui stat membru.
   (3)   Toți membrii personalului detașat rămân sub autoritatea administrativă a statului membru sau a instituției Uniunii care i-a detașat ori a SEAE și își duc la îndeplinire sarcinile și acționează în interesul mandatului RSUE.
   Articolul 7
   Securitatea informațiilor UE clasificate
   RSUE și membrii echipei acestuia respectă principiile și standardele minime de securitate stabilite prin Decizia 2013/488/UE a Consiliului (2).
   Articolul 8
   Accesul la informații și asistență logistică
   (1)   Statele membre, Comisia, SEAE și Secretariatul General al Consiliului garantează accesul RSUE la toate informațiile relevante.
   (2)   Delegațiile Uniunii și reprezentanțele diplomatice ale statelor membre, după caz, oferă sprijin logistic pentru RSUE.
   Articolul 9
   Securitate
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, conform mandatului său și condițiilor de securitate din țara vizată, pentru a asigura securitatea întregului personal aflat sub directa sa autoritate, în special prin:

               (a)

               elaborarea unui plan de securitate specific, pe baza orientărilor primite din partea SEAE, care să includă măsuri de securitate fizice, organizatorice și procedurale specifice, destinate gestionării deplasării personalului în condiții de siguranță către zona geografică și în interiorul acesteia și gestionării incidentelor de securitate, precum și un plan de urgență și de evacuare a misiunii;

               (b)

               asigurarea faptului că întreg personalul desfășurat în afara Uniunii beneficiază de asigurare pentru un grad înalt de risc, necesară în condițiile specifice zonei geografice;

               (c)

               asigurarea faptului că toți membrii echipei RSUE care urmează să fie desfășurați în afara Uniunii, inclusiv personalul contractat la nivel local, au participat, înainte de sosirea în zona geografică sau imediat după aceasta, la cursuri adecvate de instruire în domeniul securității, pe baza clasificărilor de risc atribuite zonei respective;

               (d)

               asigurarea punerii în aplicare a tuturor recomandărilor formulate de comun acord ca urmare a evaluărilor periodice privind securitatea și transmiterea către ÎR, Consiliu și Comisie de rapoarte scrise cu privire la punerea în aplicare a acestora și la alte aspecte legate de securitate, în cadrul raportului intermediar și al raportului de executare a mandatului.

         Articolul 10
   Raportare
   RSUE transmite periodic rapoarte către ÎR și COPS. RSUE raportează de asemenea grupurilor de lucru ale Consiliului, în special grupului de lucru pentru drepturile omului, după cum este necesar. Rapoartele periodice sunt difuzate prin rețeaua COREU. RSUE poate prezenta rapoarte Consiliului Afaceri Externe. În conformitate cu articolul 36 din tratat, RSUE poate fi implicat în activitatea de informare a Parlamentului European.
   Articolul 11
   Coordonare
   (1)   RSUE contribuie la unitatea, coerența și eficacitatea acțiunii Uniunii și la asigurarea faptului că toate instrumentele Uniunii și toate acțiunile statelor membre sunt angajate într-un mod consecvent pentru a atinge obiectivele de politică ale Uniunii. Activitățile RSUE sunt coordonate cu cele ale statelor membre și ale Comisiei, precum și cu cele ale altor Reprezentanți Speciali ai Uniunii Europene, după caz. RSUE informează periodic misiunile statelor membre și delegațiile Uniunii.
   (2)   Pe teren, se menține o strânsă legătură cu șefii delegațiilor Uniunii, cu șefii misiunilor statelor membre, precum și cu șefii sau comandanții misiunilor și operațiilor din cadrul politicii comune de securitate și apărare și cu alți Reprezentanți Speciali ai Uniunii Europene, după caz, care depun toate eforturile pentru a asista RSUE în executarea mandatului său.
   (3)   Totodată, RSUE asigură legătura și urmărește complementaritatea și sinergiile cu alți actori internaționali și regionali la nivelul sediilor centrale și pe teren. RSUE urmărește stabilirea unor contacte periodice cu organizațiile societății civile atât la nivelul sediilor centrale, cât și pe teren.
   Articolul 12
   Reexaminare
   Punerea în aplicare a prezentei decizii și coerența acesteia în raport cu alte contribuții ale Uniunii în regiune sunt reexaminate în mod periodic. RSUE prezintă ÎR, Consiliului și Comisiei un raport cuprinzător privind executarea mandatului înainte de sfârșitul lunii noiembrie 2014.
   Articolul 13
   Intrarea în vigoare
   Prezenta decizie intră în vigoare la data adoptării.
   Se aplică de la 1 iulie 2014.

      Adoptată la Luxemburg, 23 iunie 2014.

            Pentru Consiliu

            Președintele

         C. ASHTON

      (1)  JO L 200, 27.7.2012, p. 21.

      (2)  Decizia 2013/488/UE a Consiliului din 23 septembrie 2013 privind normele de securitate pentru protecția informațiilor UE clasificate (JO L 274, 15.10.2013, p. 1).


title: 2012/601/UE: Decizia Parlamentului European din 10 mai 2012 privind închiderea conturilor Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene pentru exercițiul financiar 2010

text:
               17.10.2012

               RO

               Jurnalul Oficial al Uniunii Europene

               L 286/297

         DECIZIA PARLAMENTULUI EUROPEAN
   din 10 mai 2012
   privind închiderea conturilor Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene pentru exercițiul financiar 2010
   (2012/601/UE)
   PARLAMENTUL EUROPEAN,

               —

               având în vedere conturile anuale ale Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene pentru exercițiul financiar 2010,

               —

               având în vedere Raportul Curții de Conturi privind conturile anuale ale Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene pentru exercițiul financiar 2010, însoțit de răspunsurile Agenției (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 2007/2004 al Consiliului din 26 octombrie 2004 de instituire a Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene (3), în special articolul 30,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0133/2012),

               1.

               aprobă închiderea conturilor Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene pentru exercițiul financiar 2010;

               2.

               încredințează Președintelui sarcina de a transmite prezenta decizie directorului executiv al Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 39.

      (2)  JO L 248, 16.9.2002, p. 1.

      (3)  JO L 349, 25.11.2004, p. 1.

      (4)  JO L 357, 31.12.2002, p. 72.


title: Decizia Comisiei din 22 august 2017 privind lista sărbătorilor legale din anul 2019 pentru instituțiile Uniunii Europene

text:
               23.8.2017

               RO

               Jurnalul Oficial al Uniunii Europene

               C 279/3

         DECIZIA COMISIEI
   din 22 august 2017
   privind lista sărbătorilor legale din anul 2019 pentru instituțiile Uniunii Europene
   (2017/C 279/03)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Statutul funcționarilor Uniunii Europene și Regimul aplicabil celorlalți agenți ai Uniunii Europene, stabilite în Regulamentul (CEE, Euratom, CECO) nr. 259/68 al Consiliului (1), în special articolul 61 din Statut, precum și articolele 16 și 91 din Regimul aplicabil celorlalți agenți ai Uniunii Europene,
   având în vedere reglementarea comună care stabilește lista sărbătorilor legale pentru funcționarii Comunităților Europene, în special articolul 1 alineatul (3),
   întrucât:

               (1)

               În temeiul articolului 61 din Statutul funcționarilor Uniunii Europene și al articolelor 16 și 91 din Regimul aplicabil celorlalți agenți ai Uniunii Europene ar trebui să se stabilească lista sărbătorilor legale din anul 2019 acordate funcționarilor și agenților repartizați la Bruxelles și la Luxemburg.

               (2)

               În 2019, duminica de Paști este stabilită la 21 aprilie.

               (3)

               În 2019, 24 decembrie este o zi de marți.

               (4)

               La 7 iunie 2017, Colegiul șefilor de administrație a fost consultat pentru a-și da avizul cu privire la lista sărbătorilor legale din 2019,

         DECIDE:
   Articolul 1
   Sărbătorile legale din anul 2019 pentru instituțiile Uniunii Europene vor fi stabilite pentru Bruxelles și Luxemburg.

               1 ianuarie

               Marți, ziua Anului Nou

               2 ianuarie

               Miercuri, ziua următoare Anului Nou

               18 aprilie

               Joia Mare

               19 aprilie

               Vinerea Mare

               22 aprilie

               Luni, a doua zi de Paști

               1 mai

               Miercuri, Ziua Muncii

               9 mai

               Joi, aniversarea declarației lui Robert Schuman

               30 mai

               Joi, Înălțarea

               31 mai

               Vineri, a doua zi de Înălțare

               10 iunie

               Lunea Rusaliilor

               15 august

               Joi, Adormirea Maicii Domnului

               1 noiembrie

               Vineri, Ziua Tuturor Sfinților

               24 decembrie
               până la
               31 decembrie

               Marți
               Marți

               6 zile de sfârșit de an

         Articolul 2
   Activitatea se va relua în mod normal vineri, 3 ianuarie 2020.
   Articolul 3
   Fără a aduce atingere calendarului final al sărbătorilor legale din anul 2020, zilele de miercuri, 1 ianuarie, și joi, 2 ianuarie 2020, vor fi considerate zile de sărbătoare legală pentru anul respectiv.

      Adoptată la Bruxelles, 22 august 2017.

            Pentru Comisie

         Günther H. OETTINGER

            Membru al Comisiei

      (1)  JO L 56, 4.3.1968, p. 1.


title: Decizia Comisiei din 21 iunie 2012 de numire a membrilor Comitetului pentru medicamente orfane  Text cu relevanță pentru SEE

text:
               22.6.2012

               RO

               Jurnalul Oficial al Uniunii Europene

               C 182/8

         DECIZIA COMISIEI
   din 21 iunie 2012
   de numire a membrilor Comitetului pentru medicamente orfane
   (Text cu relevanță pentru SEE)
   2012/C 182/05
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 141/2000 al Parlamentului European și al Consiliului din 16 decembrie 1999 privind produsele medicamentoase orfane (1), în special articolul 4 alineatul (3),
   având în vedere recomandarea Agenției Europene pentru Medicamente din 1 februarie 2012,
   întrucât:

               (1)

               La 30 iunie 2012 expiră mandatul a patru membri ai Comitetului pentru medicamente orfane, instituit în conformitate cu articolul 4 din Regulamentul (CE) nr. 141/2000, denumit în continuare „comitetul”. Un membru al comitetului al cărui mandat expiră a fost numit de Comisie pe baza unei recomandări a Agenției Europene pentru Medicamente. Alți trei membri al căror mandat expiră au fost numiți de Comisie pentru a reprezenta organizațiile de pacienți. Prin urmare, este necesară numirea a patru noi membri ai comitetului.

               (2)

               Agenția Europeană pentru Medicamente a recomandat o persoană pentru numire.

               (3)

               Membrii comitetului ar trebui să fie numiți pentru un mandat de trei ani începând cu 1 iulie 2012,

         DECIDE:
   Articolul 1
   Persoanele ale căror nume figurează mai jos sunt desemnate din nou ca membri ai comitetului, în scopul de a reprezenta organizațiile de pacienți pentru un mandat de trei ani, începând cu 1 iulie 2012:

               dna Lesley Claire GREENE;

               dna Birthe BYSKOV HOLM;

               dr. Marie Pauline EVERS.

         Articolul 2
   La recomandarea Agenției Europene pentru Medicamente, următoarea persoană este numită membru al comitetului pentru un mandat de trei ani, începând cu 1 iulie 2012:
   Dr. Catherine MORAITI.

      Adoptată la Bruxelles, 21 iunie 2012.

            Pentru Comisie

         John DALLI

            Membru al Comisiei

      (1)  JO L 18, 22.1.2000, p. 1.


title: Decizia Comisiei din 6 martie 2014 de actualizare a anexei la Acordul monetar dintre Uniunea Europeană și Sfântul Scaun – Statul Cetății Vaticanului

text:
               12.3.2014

               RO

               Jurnalul Oficial al Uniunii Europene

               C 73/29

      DECIZIA COMISIEI

   din 6 martie 2014
   de actualizare a anexei la Acordul monetar dintre Uniunea Europeană și Sfântul Scaun – Statul Cetății Vaticanului
   2014/C 73/06
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Acordul monetar din 17 decembrie 2009 dintre Uniunea Europeană și Sfântul Scaun – Statul Cetății Vaticanului, în special articolul 8 alineatul (3),
   întrucât:

               (1)

               Articolul 8 din Acordul monetar dintre Uniunea Europeană și Sfântul Scaun – Statul Cetății Vaticanului (denumit în continuare „acordul monetar”) impune Statului Cetății Vaticanului obligația de a implementa actele juridice ale Uniunii privind bancnotele și monedele euro, prevenirea spălării banilor, prevenirea fraudei și a falsificării mijloacelor de plată în numerar și fără numerar, medaliile și jetoanele și cerințele de raportare statistică. Actele respective sunt enumerate în anexa la acordul monetar.

               (2)

               Actualizarea anexei ar trebui realizată în conformitate cu articolul 8 alineatul (3) din acordul monetar, care prevede că anexa trebuie modificată anual de către Comisie pentru a lua în considerare noile acte juridice și norme relevante ale UE, precum și modificările actelor juridice și ale normelor existente. Pe baza acestei dispoziții, un act este caduc, iar cinci noi acte ale Uniunii care intră în sfera de aplicare a articolului 8 alineatul (1) din acordul monetar au fost adoptate și ar trebui incluse în anexă.

               (3)

               Recomandarea 2009/23/CE a Comisiei din 19 decembrie 2008 privind orientările comune pentru fețele naționale ale monedelor euro și emiterea de monede euro destinate circulației este caducă deoarece a fost înlocuită de Regulamentul (UE) nr. 651/2012 al Parlamentului European și al Consiliului din 4 iulie 2012 privind emiterea de monede euro.

               (4)

               Regulamentul (UE) nr. 651/2012 al Parlamentului European și al Consiliului din 4 iulie 2012 privind emiterea de monede euro a fost adoptat.

               (5)

               Regulamentul (UE) nr. 566/2012 al Consiliului din 18 iunie 2012 de modificare a Regulamentului (CE) nr. 975/98 privind valorile nominale și specificațiile tehnice ale monedelor euro ce urmează să intre în circulație a fost adoptat.

               (6)

               Decizia Băncii Centrale Europene din 7 septembrie 2012 de modificare a Deciziei BCE/2010/14 privind verificarea autenticității și a calității și repunerea în circulație a bancnotelor euro (BCE/2012/19) a fost adoptată.

               (7)

               Decizia Băncii Centrale Europene BCE/2013/10 din 19 aprilie 2013 de modificare a Deciziei BCE/2003/4 privind valorile nominale, specificațiile, reproducerea, schimbul și retragerea bancnotelor euro a fost adoptată.

               (8)

               Orientarea BCE/2013/11 a Băncii Centrale Europene din 19 aprilie 2013 de modificare a Orientării BCE/2003/5 privind aplicarea unor măsuri pentru combaterea reproducerilor neconforme de bancnote euro, precum și schimbul și retragerea bancnotelor euro a fost adoptată.

               (9)

               Prin urmare, anexa la acordul monetar ar trebui modificată în consecință,

         ADOPTĂ PREZENTA DECIZIE:
   Articol unic
   Anexa la Acordul monetar dintre Uniunea Europeană și Sfântul Scaun – Statul Cetății Vaticanului se înlocuiește cu anexa la prezenta decizie.
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

      Adoptată la Bruxelles, 6 martie 2014.

            Pentru Comisie

            Președintele

         José Manuel BARROSO

      ANEXĂ

                  Dispoziții juridice care trebuie implementate

                  Termen de implementare

                  Prevenirea spălării banilor

                  Directiva 2005/60/CE a Parlamentului European și a Consiliului din 26 octombrie 2005 privind prevenirea utilizării sistemului financiar în scopul spălării banilor și finanțării terorismului (JO L 309, 25.11.2005, p. 15)

                     Modificată prin:

                  Directiva 2008/20/CE a Parlamentului European și a Consiliului din 11 martie 2008 (JO L 76, 19.3.2008, p. 46)

                     Completată prin:

                              Directiva 2006/70/CE a Comisiei din 1 august 2006 de stabilire a măsurilor de punere în aplicare a Directivei 2005/60/CE a Parlamentului European și a Consiliului în ceea ce privește definiția „persoanelor expuse politic” și criteriile tehnice de aplicare a procedurilor simplificate de precauție privind clientela, precum și de exonerare pe motivul unei activități financiare desfășurate în mod ocazional sau la scară foarte limitată (JO L 214, 4.8.2006, p. 29)

                              Regulamentul (CE) nr. 1781/2006 al Parlamentului European și al Consiliului din 15 noiembrie 2006 cu privire la informațiile privind plătitorul care însoțesc transferurile de fonduri (JO L 345, 8.12.2006, p. 1)

                              Regulamentul (CE) nr. 1889/2005 al Parlamentului European și al Consiliului din 26 octombrie 2005 privind controlul numerarului la intrarea sau ieșirea din Comunitate (JO L 309, 25.11.2005, p. 9)

                              Decizia-cadru 2001/500/JAI a Consiliului din 26 iunie 2001 privind spălarea banilor, identificarea, urmărirea, înghețarea, sechestrarea și confiscarea instrumentelor și produselor infracțiunii (JO L 182, 5.7.2001, p. 1)

                  31.12.2010

                  Prevenirea fraudei și a falsificării

                  Regulamentul (CE) nr. 1338/2001 al Consiliului din 28 iunie 2001 de definire a măsurilor necesare protecției monedei euro împotriva falsificării (JO L 181, 4.7.2001, p. 6)

                     Modificat prin:

                  Regulamentul (CE) nr. 44/2009 al Consiliului din 18 decembrie 2008 (JO L 17, 22.1.2009, p. 1)

                  31.12.2010

                  Regulamentul (CE) nr. 2182/2004 al Consiliului din 6 decembrie 2004 privind medaliile și jetoanele similare monedelor euro (JO L 373, 21.12.2004, p. 1)

                     Modificat prin:

                  Regulamentul (CE) nr. 46/2009 al Consiliului din 18 decembrie 2008 (JO L 17, 22.1.2009, p. 5)

                  31.12.2010

                  Decizia-cadru 2000/383/JAI a Consiliului din 29 mai 2000 privind consolidarea, prin sancțiuni penale și de altă natură, a protecției împotriva falsificării, cu ocazia introducerii monedei euro (JO L 140, 14.6.2000, p. 1)

                     Modificată prin:

                  Decizia-cadru 2001/888/JAI a Consiliului din 6 decembrie 2001 (JO L 329, 14.12.2001, p. 3)

                  31.12.2010

                  Decizia 2001/923/CE a Consiliului din 17 decembrie 2001 privind înființarea unui program de schimb, asistență și formare profesională pentru protecția monedei euro împotriva contrafacerii (programul „Pericles”) (JO L 339, 21.12.2001, p. 50)

                     Modificată prin:

                              Decizia 2006/75/CE a Consiliului din 30 ianuarie 2006, JO L 36, 8.2.2006, p. 40

                              Decizia 2006/849/CE a Consiliului din 20 noiembrie 2006, JO L 330, 28.11.2006, p. 28

                     Completată prin:

                  Decizia 2001/887/JAI a Consiliului din 6 decembrie 2001 privind protecția monedei euro împotriva falsificării (JO L 329, 14.12.2001, p. 1)

                  31.12.2010

                  Decizia-cadru 2001/413/JAI a Consiliului din 28 mai 2001 de combatere a fraudei și a falsificării mijloacelor de plată, altele decât numerarul (JO L 149, 2.6.2001, p. 1)

                  31.12.2010

                  Norme referitoare la bancnotele și monedele euro

                  Regulamentul (UE) nr. 651/2012 al Parlamentului European și al Consiliului din 4 iulie 2012 privind emiterea de monede euro (JO L 201, 27.7.2012, p. 135)

                  31.12.2013 (1)

                  Regulamentul (CE) nr. 975/98 al Consiliului din 3 mai 1998 privind valorile nominale și specificațiile tehnice ale monedelor euro ce urmează să intre în circulație (JO L 139, 11.5.1998, p. 6)

                  31.12.2010

                     Modificat prin:

                              Regulamentul (CE) nr. 423/1999 al Consiliului din 22 februarie 1999 (JO L 52, 27.2.1999, p. 2)

                              Regulamentul (UE) nr. 566/2012 al Consiliului din 18 iunie 2012 (JO L 169, 29.6.2012, p. 8)

                  31.12.2013 (1)

                  Concluziile Consiliului din 10 mai 1999 privind sistemul de management al calității pentru monedele euro

                  31.12.2010

                  Concluziile Consiliilor din 23 noiembrie 1998 și 5 noiembrie 2002 privind monedele de colecție

                  31.12.2010

                  Comunicarea Comisiei din 22 octombrie 2001 privind protecția prin drepturi de autor a desenului feței comune a monedelor euro [COM(2001) 600 final] (JO C 318, 13.11.2001, p. 3)

                  31.12.2010

                  Orientarea BCE/2003/5 a Băncii Centrale Europene din 20 martie 2003 privind aplicarea unor măsuri pentru combaterea reproducerilor neconforme de bancnote euro, precum și schimbul și retragerea bancnotelor euro (JO L 78, 25.3.2003, p. 20)

                  31.12.2010

                     Modificată prin:

                  Orientarea BCE/2013/11 a Băncii Centrale Europene din 19 aprilie 2013 (JO L 118, 30.4.2013, p. 43)

                  31.12.2014 (1)

                  Decizia BCE/2003/4 a Băncii Centrale Europene din 20 martie 2003 privind valorile nominale, specificațiile, reproducerea, schimbul și retragerea bancnotelor euro (JO L 78, 25.3.2003, p. 16)

                  31.12.2010

                     Modificată prin:

                  Decizia BCE/2013/10 a Băncii Centrale Europene din 19 aprilie 2013 (JO L 118, 30.4.2013, p. 37)

                  31.12.2014 (1)

                  Regulamentul (UE) nr. 1210/2010 al Parlamentului European și al Consiliului din 15 decembrie 2010 privind autentificarea monedelor euro și procesarea monedelor euro improprii circulației (JO L 339, 22.12.2010, p. 1)

                  31.12.2012

                  Decizia BCE/2010/14 a Băncii Centrale Europene din 16 septembrie 2010 privind verificarea autenticității și a calității și repunerea în circulație a bancnotelor euro (JO L 267, 9.10.2010, p. 1)

                  31.12.2012

                     Modificată prin:

                  Decizia BCE/2012/19 a Băncii Centrale Europene din 7 septembrie 2012 (JO L 253, 20.9.2012, p. 19)

                  31.12.2013 (1)

         (1)  Comitetul mixt a convenit asupra acestor termene în temeiul articolului 8 alineatul (4) din Acordul monetar încheiat între Uniunea Europeană și Statul Cetății Vaticanului la 17 decembrie 2009.


title: 2011/606/UE: Decizia Parlamentului European din 10 mai 2011 privind descărcarea de gestiune pentru execuția bugetului Autorității Europene de Supraveghere a GNSS aferent exercițiului financiar 2009

text:
               27.9.2011

               RO

               Jurnalul Oficial al Uniunii Europene

               L 250/232

         DECIZIA PARLAMENTULUI EUROPEAN
   din 10 mai 2011
   privind descărcarea de gestiune pentru execuția bugetului Autorității Europene de Supraveghere a GNSS aferent exercițiului financiar 2009
   (2011/606/UE)
   PARLAMENTUL EUROPEAN,
   având în vedere conturile anuale finale ale Autorității Europene de Supraveghere a GNSS pentru exercițiul financiar 2009,
   având în vedere Raportul Curții de Conturi privind conturile anuale ale Autorității Europene de Supraveghere a GNSS pentru exercițiul financiar 2009, însoțit de răspunsurile Autorității (1),
   având în vedere Recomandarea Consiliului din 15 februarie 2011 (05892/2011 – C7-0052/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 1321/2004 al Consiliului din 12 iulie 2004 privind crearea unor structuri de gestionare a programelor europene de radionavigație prin satelit (3), în special articolul 12,
   având în vedere Regulamentul (CE, Euratom) nr. 2343/2002al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar (A7-0103/2011),

               1.

               acordă directorului executiv al Autorității Europene de Supraveghere a GNSS descărcarea de gestiune pentru execuția bugetului autorității aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției GNSS European (anterior Autoritatea Europeană de Supraveghere a GNSS), Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 114.

      (2)  JO L 248, 16.9.2002, p. 1.

      (3)  JO L 246, 20.7.2004, p. 1.

      (4)  JO L 357, 31.12.2002, p. 72.
    ---documentbreak---

               27.9.2011

               RO

               Jurnalul Oficial al Uniunii Europene

               L 250/233

         REZOLUȚIA PARLAMENTULUI EUROPEAN
   din 10 mai 2011
   conținând observațiile care fac parte integrantă din decizia privind descărcarea de gestiune pentru execuția bugetului Autorității Europene de Supraveghere a GNSS aferent exercițiului financiar 2009
   PARLAMENTUL EUROPEAN,
   având în vedere conturile anuale finale ale Autorității Europene de Supraveghere a GNSS pentru exercițiul financiar 2009,
   având în vedere Raportul Curții de Conturi privind conturile anuale ale Autorității Europene de Supraveghere a GNSS pentru exercițiul financiar 2009, însoțit de răspunsurile Autorității (1),
   având în vedere Recomandarea Consiliului din 15 februarie 2011 (05892/2011 – C7-0052/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 1321/2004 al Consiliului din 12 iulie 2004 privind crearea unor structuri de gestionare a programelor europene de radionavigație prin satelit (3), în special articolul 12,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar (A7-0103/2011),

               A.

               întrucât Autoritatea Europeană de Supraveghere a GNSS a devenit autonomă din punct de vedere financiar în 2006;

               B.

               întrucât Curtea de Conturi a afirmat că nu a putut să își formeze o opinie cu privire la conturile autorității pentru exercițiul financiar 2007, atrăgând atenția asupra faptului că arhitectura proiectului Galileo, în ansamblul său, a făcut obiectul unei reexaminări în 2007 și că întocmirea conturilor autorității s-a realizat într-un context juridic fragil;

               C.

               întrucât Curtea de Conturi și-a nuanțat declarația de asigurare privind fiabilitatea conturilor anuale aferente exercițiului 2008 și privind legalitatea și regularitatea operațiunilor subiacente;

               D.

               întrucât, la 5 mai 2010, Parlamentul a acordat directorului executiv al autorității descărcarea de gestiune pentru execuția bugetului autorității aferent exercițiului financiar 2008 (5) și întrucât, în rezoluția sa care însoțește decizia de descărcare de gestiune, Parlamentul:

                           —

                           a regretat faptul că declarația de asigurare emisă de Curtea de Conturi privind fiabilitatea conturilor anuale aferente exercițiului financiar 2008 și privind legalitatea și regularitatea operațiunilor subiacente a fost nuanțată;

                           —

                           își manifesta îngrijorarea față de faptul că, deși în conformitate cu Regulamentul (CE) nr. 683/2008 (6), Comisia a devenit responsabilă, începând cu 1 ianuarie 2009, de gestiunea fondurilor și de punerea în aplicare a programelor europene de radionavigație prin satelit (EGNOS și Galileo), până la sfârșitul anului 2008 nu fuseseră transferate Comisiei niciun fel de activități sau active și că noua repartizare a responsabilităților între Comisie și Autoritate nu a fost clar reflectată în conturile lor anuale;

               E.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2009 și cu privire la legalitatea și regularitatea operațiunilor subiacente;

               F.

               întrucât bugetul autorității pentru exercițiul financiar 2009 s-a ridicat la 44 400 000 EUR, ceea ce reprezintă o scădere de 64 % față de exercițiul financiar 2008,

      Gestiune bugetară și financiară

               1.

               salută faptul că, după intrarea în vigoare a Regulamentului (CE) nr. 683/2008, cele mai multe dintre activitățile și activele ce țin de programele EGNOS și Galileo au fost transferate Comisiei în decembrie 2009; constată că restul activităților și activelor au fost transferate în 2010;

               2.

               ia act de declarația Curții de Conturi că pentru procedura de atribuire a granturilor (17 500 000 EUR) aferentă cererii de propuneri 1 pentru programul Galileo ca parte a Programului-cadru 7, criteriile de excludere nu au fost publicate și nu au fost verificate și că, în ceea ce privește criteriile de eligibilitate, autoritatea nu a evidențiat în mod sistematic faptul că verificase respectarea criteriilor aplicabile întreprinderilor mici și mijlocii pentru beneficiarii potențiali ce participau la unul dintre subiecte;

               3.

               constată, de asemenea, că bugetul final publicat de autoritate la 31 martie 2010 nu a reflectat bugetul final pentru 2009 aprobat de consiliul de administrație și nu a inclus veniturile; invită, prin urmare, autoritatea să remedieze situația și să informeze autoritatea care acordă descărcarea de gestiune asupra modificărilor;

      Resurse umane

               4.

               regretă deficiențele din procedurile de selecție a personalului care au pus în pericol transparența acestor proceduri; ia act de constatările Curții de Conturi conform cărora, în ceea ce privește cele patru proceduri de selecție a personalului auditate, nu s-a putut dovedi că ponderarea criteriilor de selecție și notele minime ce trebuiau obținute de candidați pentru a fi invitați ulterior la testele scrise și la interviuri ar fi fost stabilite înainte de începutul procesului de evaluare și nu s-a putut dovedi faptul că întrebările pentru testele scrise și interviuri ar fi fost elaborate anterior redactării listei restrânse a candidaților; invită, prin urmare, autoritatea să remedieze situația prin îmbunătățirea procedurilor de selecție;

               5.

               subliniază, de asemenea, necesitatea de a remedia deficiențele ce aduc atingere principiului egalității de tratament în aplicarea criteriilor de eligibilitate pentru procedurile de selecție, accesibile atât candidaților interni, cât și externi; de asemenea, ia act de declarația Curții de Conturi conform căreia, în una dintre procedurile de selecție auditate, unul dintre candidați a fost considerat eligibil deși se stabilise în mod clar, încă de la începutul procedurii, că acesta nu îndeplinea criteriile de selecție, dar era un candidat intern;

      Audit intern

               6.

               ia act de faptul că Serviciul de Audit Intern (IAS) a realizat un audit intern în noiembrie 2007 și audituri de verificare în octombrie 2008 și decembrie 2009; remarcă faptul că cele două recomandări ale IAS care nu au fost încă aplicate se referă la o serie de posturi și fișe de post sensibile;

               7.

               face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2011 (7) referitoare la performanțele, gestiunea financiară și controlul agențiilor.

      (1)  JO C 338, 14.12.2010, p. 114.

      (2)  JO L 248, 16.9.2002, p. 1.

      (3)  JO L 246, 20.7.2004, p. 1.

      (4)  JO L 357, 31.12.2002, p. 72.

      (5)  JO L 252, 25.9.2010, p. 218.

      (6)  Regulamentul (CE) nr. 683/2008 al Parlamentului European și al Consiliului din 9 iulie 2008 privind punerea în aplicare în continuare a programelor europene de radionavigație prin satelit (EGNOS și Galileo) (JO L 196, 24.7.2008, p. 1).

      (7)  Texte adoptate, P7_TA(2011)0163 (a se vedea pagina 269 din prezentul Jurnal Oficial).


title: Decizia Consiliului din 21 martie 1994 de modificare a Deciziei 77/720/Euratom, în vederea autorizării Comisiei să contracteze împrumuturi Euratom pentru a contribui la finanțarea necesară pentru ameliorarea nivelului de siguranță și eficiență al centralelor nucleare din anumite țări nemembre

text:
               10/Volumul 01

               RO

               Jurnalul Ofícial al Uniunii Europene

               36

         31994D0179

               L 084/41

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 21 martie 1994
   de modificare a Deciziei 77/720/Euratom, în vederea autorizării Comisiei să contracteze împrumuturi Euratom pentru a contribui la finanțarea necesară pentru ameliorarea nivelului de siguranță și eficiență al centralelor nucleare din anumite țări nemembre
   (94/179/Euratom)
   CONSILIUL UNIUNII EUROPENE,
   având în vedere Tratatul de instituire a Comunității Europene a Energiei Atomice, în special articolele 1, 2, 172 și 203,
   având în vedere propunerea Comisiei (1),
   având în vedere avizul Parlamentului European (2),
   întrucât Comunitatea Europeană a Energiei Atomice a fost înființată pentru a stabili condițiile de siguranță necesare pentru a elimina factorii de risc pentru viața și sănătatea populației; întrucât statele membre și-au exprimat dorința de a atrage în activitatea lor și alte țări și de a coopera cu organizațiile internaționale implicate în dezvoltarea pașnică a energiei atomice;
   întrucât Comunitatea și statele sale membre au decis să depună eforturi concertate la nivelul G-24 pentru a sprijini procesul de reformă întreprins de statele din Europa Centrală și de Est și din Comunitatea Statelor Independente (CSI) și au decis să adopte măsurile necesare pentru a oferi ajutoare economice acestor state; întrucât, pentru a eficientiza aceste eforturi concertate este oportun să se solicite cooperarea altor organisme internaționale care susțin acest obiectiv, prevenind astfel disiparea forței de muncă și resurselor necesare;
   întrucât, pentru creșterea nivelului de siguranță nucleară în Europa Centrală și de Est și în CSI, este nevoie de o strategie coerentă care să includă o abordare pe termen lung și care să ia în considerare factorii tehnologici, „cultura” și practicile de siguranță și echilibrul energetic general pentru fiecare țară implicată;
   întrucât unele dintre aceste țări dispun de instalații nucleare cu un nivel de siguranță necorespunzător, a căror funcționare ar putea avea repercusiuni asupra întregului continent; întrucât aceste țări doresc să utilizeze în continuare energie nucleară;
   întrucât siguranța nucleară trebuie percepută ca parte a problemei opțiunilor energetice generale în Europa Centrală și de Est și în CSI și având în vedere, în acest context, raportul comun din iunie 1993 al Băncii Mondiale, Agenției Internaționale a Energiei (AIE) și al Băncii Europene de Reconstrucție și Dezvoltare;
   întrucât este oportun să se insiste ca toate țările care dispun de centrale nucleare să ratifice convențiile internaționale privind răspunderea civilă sau, tranzitoriu, să adopte măsuri obligatorii cu putere echivalentă;
   întrucât Comunitatea trebuie să angajeze resursele necesare care să-i permită să îndeplinească așteptările populației din statele membre în ceea ce privește siguranța și calitatea mediului; întrucât, în special, în unele țări din Europa Centrală și de Est și CSI trebuie să se ia măsuri pentru a modifica anumite instalații nucleare existente sau, dacă este nevoie, pentru a dezafecta astfel de instalații a căror modernizare pentru a se ridica standardele curente nu ar fi fezabilă din punct de vedere tehnic sau economic;
   întrucât proiectele întreprinse de Comunitate în cadrul programelor Phare și Tacis pentru creșterea nivelului de siguranță a instalațiilor nucleare cuprinde, inter alia, studii pentru identificarea punctelor slabe și pentru a sugera măsuri corective adecvate; întrucât asistența tehnică va avea drept rezultat propuneri de programe pentru modificarea unor instalații nucleare în funcțiune sau în curs de construcție și pentru închiderea sau dezasamblarea altora; întrucât este în interesul Comunității să se efectueze aceste lucrări;
   întrucât investițiile necesare pentru a aduce la standard instalațiile nucleare din unele țări din Europa Centrală și de Est și din CSI sunt atât de ridicate încât acest țări nu sunt capabile să le asigure, deși problemele necesită soluții urgente;
   întrucât ar trebui mobilizată o proporție semnificativă din resursele financiare disponibile; întrucât, în acest scop, Decizia 77/270/Euratom (3) care autorizează Comisia să contracteze împrumuturi Euratom pentru finanțarea investițiilor din sectorul energiei nucleare ar trebui modificată, pentru a extinde domeniul de aplicare al deciziei în cauză pentru a include câteva țări implicate în programul Phare și câteva țări membre ale CSI, astfel încât siguranța și eficiența centralelor nucleare ale acestora să fie îmbunătățite, ameliorându-se astfel protecția populației și a mediului;
   întrucât Decizia 77/271/Euratom (4) a stabilit pragul împrumuturilor Euratom la 4 000 milioane ECU și întrucât la 31 decembrie 1991 erau mobilizate fonduri în valoare de 2 876 milioane ECU din această limită; întrucât, din cauza evoluției lente a sectorului nuclear și datorită modificărilor în politica energetică nucleară a unor state membre, restul finanțării nu va face obiectul unor cereri mari din partea proiectelor energetice din Comunitate în următorii ani;
   întrucât țările beneficiare vor acționa în calitate de giranți pentru împrumuturile acordate în temeiul prezentei decizii și întrucât, ori de câte ori este nevoie, vor fi avute în vedere și alte garanții de primă clasă;
   întrucât problema asigurării finanțării pentru siguranță nu poate fi separată de o strategie coerentă privind opțiunile energetice;
   întrucât măsurile pe termen scurt trebuie completate cu împrumuturi pe termen mediu și lung în conformitate cu o strategie coerentă care să prevadă, în special, înlocuirea și dezasamblarea centralelor nucleare cu gradul cel mai mic de fiabilitate,
   DECIDE:
   Articol unic
   Articolul 1 din Decizia 77/270/Euratom se înlocuiește cu următorul text:

      „Articolul 1
      Prin prezenta, Comisia este împuternicită să contracteze, în numele Comunității Europene a Energiei Atomice (Euratom) și în limitele stabilite de Consiliu, împrumuturi ale căror sume vor fi alocate, sub formă de credite care finanțează, în cadrul Comunității, proiecte de investiții pentru producția industrială de electricitate în centrale nucleare și pentru instalații industriale din ciclul combustibilului nuclear.
      Comisia este împuternicită, de asemenea, să contracteze, în aceleași limite, împrumuturi ale căror sume vor fi alocate, sub formă de credite pentru finanțare de proiecte menite să amelioreze siguranța și eficiența centralelor nucleare ale țărilor nemembre menționate în anexă. Pentru ca aceste proiecte să fie eligibile, ele trebuie:

                  —

                  să se refere la centrale nucleare și la instalații industriale din ciclul combustibilului nuclear aflate în funcțiune sau în curs de construcție sau la dezasamblarea unor instalații a căror modificare nu se justifică din punct de vedere tehnic sau economic,

                  —

                  să fi primit toate autorizațiile necesare la nivel național, în special aprobarea autorităților din domeniul siguranței,

                  —

                  să fi primit avizul favorabil al Comisiei din punct de vedere tehnic și economic.

            Comisia poate contracta împrumuturi doar în limita creditelor care îi sunt solicitate.
      Operațiunile de împrumut și operațiunile de creditare aferente se efectuează în aceeași unitate monetară și în aceleași condiții în ceea ce privește rambursarea principalului și a dobânzilor. Costurile suportate de Comunitate pentru încheierea și executarea fiecărei operațiuni se suportă de întreprinderile beneficiare.”

      Adoptată la Bruxelles, 21 martie 1994.

            Pentru Consiliu

            Președintele

         Y. PAPANTONIOU

      (1)  JO C 22, 26.1.1993, p. 11.

      (2)  JO C 44, 14.2.1994.

      (3)  JO L 88, 6.4.1977, p. 9.

      (4)  JO L 88, 6.4.1977, p. 11, astfel cum a fost modificată ultima dată prin Decizia 90/212/Euratom (JO L 112, 3.5.1990, p. 26).
   ANEXĂ
   Lista țărilor nemembre eligibile

               —

               Republica Bulgaria

               —

               Republica Ungaria

               —

               Republica Lituania

               —

               România

               —

               Republica Slovenia

               —

               Republica Cehă

               —

               Republica Slovacă

               —

               Federația Rusă

               —

               Republica Armenia

               —

               Ucraina


title: Decizia ATALANTA/5/2009 a Comitetului politic și de securitate din 10 iunie 2009 de modificare a Deciziei ATALANTA/2/2009 a Comitetului politic și de securitate privind acceptarea contribuțiilor țărilor terțe la operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și a Deciziei ATALANTA/3/2009 a Comitetului politic și de securitate privind instituirea unui Comitet al contribuitorilor pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta)

text:
               11.6.2009

               RO

               Jurnalul Oficial al Uniunii Europene

               L 148/34

      DECIZIA ATALANTA/5/2009 A COMITETULUI POLITIC ȘI DE SECURITATE

   din 10 iunie 2009
   de modificare a Deciziei ATALANTA/2/2009 a Comitetului politic și de securitate privind acceptarea contribuțiilor țărilor terțe la operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și a Deciziei ATALANTA/3/2009 a Comitetului politic și de securitate privind instituirea unui Comitet al contribuitorilor pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta)
   (2009/446/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 25 paragraful al treilea,
   având în vedere Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1), în special articolul 10 alineatul (2) privind participarea statelor terțe,
   având în vedere Decizia Atalanta/2/2009 a Comitetului politic și de securitate din 21 aprilie 2009 privind acceptarea contribuțiilor țărilor terțe la operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) (2) și Decizia Atalanta/3/2009 a Comitetului politic și de securitate din 21 aprilie 2009 privind instituirea unui Comitet al contribuitorilor pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) (3), precum și addendumul la aceasta (4),
   întrucât:

               (1)

               Comandantul operației UE a susținut conferințe privind generarea forțelor și efectivele la 17 noiembrie 2008, 16 decembrie 2008 și 19 martie 2009.

               (2)

               În urma recomandărilor comandantului operației UE și ale Comitetului Militar al Uniunii Europene privind o contribuție din partea Croației, contribuția din partea Croației ar trebui acceptată.

               (3)

               În conformitate cu articolul 6 din protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la elaborarea și la punerea în aplicare a deciziilor și a acțiunilor Uniunii Europene care au implicații în domeniul apărării,

         DECIDE:
   Articolul 1
   Articolul 1 din Decizia Atalanta/2/2009 a Comitetului politic și de securitate din 21 aprilie 2009 se înlocuiește cu următorul text:

      „Articolul 1
      Contribuțiile statelor terțe
      Ca urmare a conferințelor privind generarea forțelor și efectivele, se acceptă contribuțiile din partea Norvegiei și Croației la operația militară UE în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei («Atalanta»).”.

   Articolul 2
   Anexa la Decizia Atalanta/3/2009 a Comitetului politic și de securitate se înlocuiește cu următorul text:

         „ANEXĂ

            LISTA STATELOR TERȚE MENȚIONATE LA articolul 2 alineatul (1)

                     —

                     Norvegia

                     —

                     Croația”.

      Adoptată la Luxemburg, 10 iunie 2009.

            Pentru Comitetul politic și de securitate

            Președintele

         I. ŠRÁMEK

      (1)  JO L 301, 12.11.2008, p. 33.

      (2)  JO L 109, 30.4.2009, p. 52.

      (3)  JO L 112, 6.5.2009, p. 9.

      (4)  JO L 119, 14.5.2009, p. 40.


title: 2008/797/CE: Decizia Consiliului din 25 septembrie 2008 privind semnarea și aplicarea provizorie a Acordului dintre Comunitatea Europeană și Guvernul Republicii India privind anumite aspecte ale serviciilor aeriene

text:
               15.10.2008

               RO

               Jurnalul Oficial al Uniunii Europene

               L 273/7

         DECIZIA CONSILIULUI
   din 25 septembrie 2008
   privind semnarea și aplicarea provizorie a Acordului dintre Comunitatea Europeană și Guvernul Republicii India privind anumite aspecte ale serviciilor aeriene
   (2008/797/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză,
   având în vedere propunerea Comisiei,
   întrucât:

               (1)

               În decizia sa de la 5 iunie 2003, Consiliul a autorizat Comisia să deschidă negocierile cu țări terțe în vederea înlocuirii anumitor dispoziții din acordurile bilaterale existente cu un acord comunitar.

               (2)

               Comisia a negociat, în numele Comunității, un acord cu Guvernul Republicii India privind anumite aspecte ale serviciilor aeriene, în conformitate cu mecanismele și directivele din anexa la decizia Consiliului de la 5 iunie 2003 de autorizare a Comisiei în vederea deschiderii negocierilor cu țări terțe pentru înlocuirea anumitor dispoziții din acordurile bilaterale existente cu un acord comunitar.

               (3)

               Sub rezerva încheierii sale la o dată ulterioară, acordul negociat de către Comisie ar trebui semnat și aplicat provizoriu,

         DECIDE:
   Articolul 1
   Semnarea Acordului dintre Comunitatea Europeană și Guvernul Republicii India privind anumite aspecte ale serviciilor aeriene se aprobă în numele Comunității, sub rezerva deciziei Consiliului cu privire la încheierea acordului menționat.
   Textul acordului se anexează la prezenta decizie.
   Articolul 2
   Președintele Consiliului este autorizat să desemneze persoana împuternicită (persoanele împuternicite) să semneze acordul în numele Comunității, sub rezerva încheierii acestuia.
   Articolul 3
   Până la intrarea sa în vigoare, acordul se aplică provizoriu începând cu prima zi a primei luni următoare datei la care părțile și-au notificat reciproc îndeplinirea procedurilor necesare în acest scop (1).
   Articolul 4
   Președintele Consiliului este autorizat prin prezenta decizie să facă notificarea prevăzută la articolul 7 alineatul (2) din acord.

      Adoptată la Bruxelles, 25 septembrie 2008.

            Pentru Consiliu

            Președintele

         L. CHATEL

      (1)  Data începând cu care acordul se aplică provizoriu se publică în Jurnalul Oficial al Uniunii Europene de către Secretariatul General al Consiliului.
    ---documentbreak---

               15.10.2008

               RO

               Jurnalul Oficial al Uniunii Europene

               L 273/9

         ACORD
   între Comunitatea Europeană și Guvernul Republicii India privind anumite aspecte ale serviciilor aeriene
   COMUNITATEA EUROPEANĂ,
   pe de o parte, și
   REPUBLICA INDIA,
   pe de altă parte
   (denumite în continuare „părțile”)
   CONSTATÂND că acordurile bilaterale privind serviciile aeriene, încheiate între mai multe state membre ale Comunității Europene și Republica India, conțin dispoziții care contravin legislației comunitare,
   CONSTATÂND că, în ceea ce privește mai multe aspecte care pot fi reglementate prin acorduri bilaterale privind serviciile aeriene, încheiate între statele membre ale Comunității Europene și țări terțe, Comunitatea Europeană are competență exclusivă,
   CONSTATÂND că, în temeiul legislației comunitare, transportatorii aerieni comunitari stabiliți într-un stat membru au un drept de acces nediscriminatoriu la rutele aeriene dintre statele membre ale Comunității Europene și țările terțe,
   AVÂND ÎN VEDERE acordurile dintre Comunitatea Europeană și anumite țări terțe care prevăd, pentru resortisanții respectivelor țări terțe, posibilitatea de a deveni proprietari ai unor transportatori aerieni titulari ai unei licențe acordate în conformitate cu legislația Comunității Europene,
   RECUNOSCÂND că unele dispoziții ale acordurilor bilaterale privind serviciile aeriene în vigoare între statele membre ale Comunității Europene și Republica India trebuie armonizate cu legislația comunitară pentru a se stabili un temei juridic adecvat pentru serviciile aeriene dintre Comunitatea Europeană și Republica India și pentru a asigura continuitatea respectivelor servicii aeriene,
   CONSTATÂND că, în temeiul legislației comunitare, transportatorii aerieni nu pot, în principiu, încheia acorduri care ar putea afecta schimburile comerciale dintre statele membre ale Comunității Europene și al căror obiect sau efect este împiedicarea, restricționarea sau denaturarea concurenței,
   RECUNOSCÂND că dispozițiile acordurilor bilaterale privind serviciile aeriene încheiate între statele membre ale Comunității Europene și Republica India care (i) impun sau favorizează adoptarea de acorduri între întreprinderi, decizii ale asociațiilor de întreprinderi sau practici concertate care împiedică, restricționează sau denaturează concurența între transportatorii aerieni pe rutele în cauză, (ii) întăresc efectele unor astfel de acorduri, decizii sau practici concertate sau (iii) deleagă transportatorilor aerieni sau altor agenți economici privați responsabilitatea pentru luarea unor măsuri care împiedică, denaturează sau restricționează concurența între operatorii de transport aerian pe rutele respective, pot face ca regulile de concurență care se aplică întreprinderilor să devină ineficiente.
   RECUNOSCÂND că, în cazul în care un stat membru a desemnat un transportator aerian al cărui control reglementar cu privire la siguranță este efectuat și asigurat de către un alt stat membru, drepturile Republicii India în cadrul dispozițiilor privind siguranța din acordul încheiat între statul membru care a desemnat transportatorul aerian și Republica India se aplică în mod identic și în ceea ce privește celălalt stat membru,
   CONSTATÂND că acordurile bilaterale privind serviciile aeriene, enumerate în anexa I, sunt fundamentate pe principiul general conform căruia companiile aeriene desemnate de părțile contractante beneficiază de condiții loiale și echitabile de operare a serviciilor care fac obiectul unor acorduri pe rutele specifice,
   CONSTATÂND faptul că obiectivul acestui acord nu este de a mări volumul total al traficului aerian dintre Comunitatea Europeană și Republica India, de a afecta echilibrul dintre transportatorii aerieni comunitari și cei din Republica India sau de a negocia modificări ale dispozițiilor referitoare la drepturile de trafic din acordurile bilaterale în vigoare privind serviciile aeriene,
   CONVIN DUPĂ CUM URMEAZĂ:
   Articolul 1
   Dispoziții generale
   (1)   În sensul prezentului acord, prin „state membre” se înțelege statele membre ale Comunității Europene.
   (2)   În acordurile enumerate în anexa I, trimiterile la resortisanții statului membru care este parte la acordul respectiv se interpretează ca trimiteri la resortisanții statelor membre ale Comunității Europene.
   (3)   În acordurile enumerate în anexa I, trimiterile la transportatorii aerieni sau la companiile aeriene ale statului membru care este parte la acordul respectiv se interpretează ca trimiteri la transportatorii aerieni sau la companiile aeriene desemnate de respectivul stat membru.
   (4)   Acordarea de drepturi de trafic se face în continuare prin intermediul unor acorduri bilaterale.
   Articolul 2
   Desemnarea de către un stat membru
   (1)   Dispozițiile alineatelor (2) și (3) din prezentul articol prevalează asupra dispozițiilor corespunzătoare ale articolelor enumerate în anexa II literele (a) și, respectiv, (b), în ceea ce privește desemnarea unui operator de transport aerian de către statul membru respectiv, autorizațiile și permisele acordate acestuia de către Republica India și, respectiv, refuzul, revocarea, suspendarea sau limitarea autorizațiilor sau a permiselor transportatorului aerian.
   (2)   De îndată ce se primește o desemnare de la un stat membru, Republica India acordă autorizațiile și permisele corespunzătoare într-un termen minim de procedură, cu condiția ca:

               (i)

               transportatorul aerian să fie stabilit pe teritoriul statului membru care a efectuat desemnarea, în conformitate cu Tratatul de instituire a Comunității Europene, și să dețină o licență de operare valabilă în conformitate cu legislația comunitară;

               (ii)

               statul membru care a eliberat certificatul de transportator aerian să efectueze și să asigure un control reglementar efectiv al transportatorului aerian, iar autoritatea aeronautică competentă să fie identificată în mod clar în desemnare; precum și

               (iii)

               transportatorul aerian să aparțină și să continue să aparțină, în mod direct sau prin intermediul unei participații majoritare, unor state membre și/sau unor resortisanți ai statelor membre și/sau altor state enumerate la anexa III și/sau unor resortisanți ai acestor alte state și să fie controlat efectiv, în orice moment, de respectivele state și/sau resortisanții lor.

         (3)   Republica India poate refuza, revoca, suspenda sau limita autorizațiile sau permisele unui transportator aerian desemnat de un stat membru, în cazul în care:

               (i)

               transportatorul aerian nu este stabilit pe teritoriul statului membru care a efectuat desemnarea, în conformitate cu Tratatul de instituire a Comunității Europene sau nu deține o licență de operare valabilă în conformitate cu legislația comunitară;

               (ii)

               statul membru care a eliberat certificatul de transportator aerian nu efectuează și nu asigură un control reglementar efectiv al transportatorului aerian, iar autoritatea aeronautică competentă nu este identificată în mod clar în desemnare;

               (iii)

               transportatorul aerian nu este deținut, în mod direct sau prin intermediul unei participații majoritare, de state membre și/sau resortisanți ai statelor membre și/sau de alte state enumerate la anexa III și/sau resortisanți ai acestor alte state sau nu este controlat efectiv de respectivele state și/sau resortisanți ai acestora;

               (iv)

               transportatorul aerian este deja autorizat să opereze în temeiul unui acord bilateral între Republica India și un alt stat membru și, prin exercitarea drepturilor de trafic în temeiul prezentului acord pe o rută care cuprinde un punct din acel alt stat membru, ar eluda restricțiile privind drepturile de trafic impuse de celălalt acord; sau

               (v)

               transportatorul aerian desemnat deține un certificat de transportator aerian eliberat de un stat membru cu care Republica India nu deține un acord bilateral privind serviciile aeriene, iar statul membru respectiv a refuzat să acorde drepturi de trafic Republicii India.

         Prin exercitarea drepturilor care îi revin în temeiul prezentului alineat, Republica India nu face nicio discriminare între transportatorii aerieni ai Comunității Europene pe motive de naționalitate.
   Articolul 3
   Siguranța
   (1)   Dispozițiile alineatului (2) din prezentul articol completează articolele corespunzătoare enumerate în anexa II litera (c).
   (2)   În cazul în care un stat membru a desemnat un transportator aerian al cărui control reglementar este efectuat și asigurat de către un alt stat membru, drepturile Republicii India în cadrul dispozițiilor privind siguranța din acordul încheiat între statul membru care a desemnat transportatorul aerian și Republica India se aplică în mod identic în ceea ce privește adoptarea, exercitarea sau menținerea normelor de siguranță de către acest alt stat membru, precum și în ceea ce privește licența de funcționare a transportatorului aerian respectiv.
   Articolul 4
   Compatibilitatea cu regulile de concurență
   (1)   Fără a aduce atingere niciunei alte dispoziții contrare, niciuna dintre dispozițiile acordurilor enumerate în anexa I (i) nu favorizează adoptarea unor acorduri între întreprinderi, luarea unor decizii de către asociații de întreprinderi sau unele practici concertate care împiedică, denaturează sau restricționează concurența; (ii) nu întărește efectele unor astfel de acorduri, decizii sau practici concertate; sau (iii) nu deleagă unor operatori economici privați responsabilitatea de a lua măsuri care împiedică, denaturează sau restricționează concurența.
   (2)   Dispozițiile acordurilor enumerate în anexa I care sunt incompatibile cu alineatul (1) al prezentului articol nu se aplică.
   Articolul 5
   Anexele la acord
   Anexele la prezentul acord fac parte integrantă din acesta.
   Articolul 6
   Reexaminarea, revizuirea sau modificarea
   Părțile pot, în orice moment, să reexamineze, să revizuiască sau să modifice de comun acord prezentul acord.
   Articolul 7
   Intrarea în vigoare și aplicarea provizorie
   (1)   Prezentul acord intră în vigoare la data la care părțile și-au notificat reciproc, în scris, îndeplinirea procedurilor interne respective necesare în acest scop.
   (2)   Prin derogare de la alineatul (1), părțile convin să aplice prezentul acord cu titlu provizoriu începând cu prima zi a lunii următoare datei la care părțile și-au notificat reciproc îndeplinirea procedurilor necesare în acest scop.
   (3)   Acordurile și alte înțelegeri între statele membre și Republica India care, la data semnării prezentului acord, nu au intrat încă în vigoare și nu fac obiectul unei aplicări provizorii sunt enumerate în anexa I litera (b). Prezentul acord se aplică tuturor acestor acorduri și înțelegeri de la data intrării lor în vigoare sau a aplicării lor provizorii.
   Articolul 8
   Încetarea efectelor acordului
   (1)   Încetarea unuia dintre acordurile enumerate în anexa I conduce la încetarea simultană a tuturor dispozițiilor prezentului acord care se referă la acordul menționat în anexa I.
   (2)   Încetarea tuturor acordurilor enumerate în anexa I conduce la încetarea simultană a prezentului acord.

      DREPT PENTRU CARE, subsemnații, pe deplin autorizați, au semnat prezentul acord.
      Adoptat în dublu exemplar la Marsilia, în cea de a douăzeci și opta zi a lunii septembrie, anul două mii opt, în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă, suedeză și hindi.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За правителството на Република Индия
         Por el Gobierno de la República de la India
         Za vládu Indické republiky
         For regeringen for Republikken Indien
         Für die Regierung der Republik Indien
         India Vabariigi valitsuse nimel
         Για την κυβέρνηση της Δημοκρατίας της Ινδίας
         For the Government of the Republic of India
         Pour le gouvernement de la République de l'Inde
         Per il governo della Repubblica dell'India
         Indijas Republikas valdības vārdā
         Indijos Respublikos Vyriausybės vardu
         Az Indiai Köztársaság kormánya részéről
         Għall-Gvern tar-Repubblika ta' l-Indja
         Voor de Regering van de Republiek India
         W imieniu Rządu Republiki Indii
         Pelo Governo da Repúblika da Índia
         Pentru Guvernul Republicii India
         Za vládu Indickej republiky
         Za Vlado Republike Indije
         Intian tasavallan hallituksen puolesta
         För Republiken Indiens regering

   ANEXA I
   Lista acordurilor menționate la articolul 1 din prezentul acord

               (a)

               Acorduri privind serviciile aeriene între Guvernul Indiei și statele membre ale Comunității Europene, astfel cum au putut fi modificate sau completate, care la data semnării prezentului acord erau încheiate, semnate și/sau fac obiectul unei aplicări provizorii:

                           —

                           Acordul dintre Guvernul Federal al Austriei și Guvernul Republicii India privind serviciile aeriene, semnat la New Delhi la 26 octombrie 1989;

                           —

                           Acordul dintre Guvernul Regatului Belgiei și Guvernul Republicii India privind serviciile aeriene, semnat la New Delhi la 6 aprilie 1967;

                           —

                           Acordul dintre Guvernul Republicii Bulgaria și Guvernul Republicii India privind serviciile aeriene, semnat la New Delhi la 16 iunie 1992;

                           —

                           Acordul dintre Guvernul Republicii Cipru și Guvernul Republicii India privind serviciile aeriene, încheiat la Nicosia la 18 decembrie 2000;

                           —

                           Acordul dintre Guvernul Republicii Cehe și Guvernul Republicii India privind transportul aerian, semnat la Delhi la 16 octombrie 1997;

                           —

                           Acordul dintre Guvernul Regatului Danemarcei și Guvernul Republicii India privind serviciile aeriene, semnat la New Delhi la 19 decembrie 1995;

                           —

                           Acordul dintre Guvernul Republicii Finlanda și Guvernul Republicii India privind serviciile aeriene, încheiat la New Delhi la 18 iulie 1995;

                           —

                           Acordul dintre Guvernul Republicii Franceze și Guvernul Republicii India privind serviciile aeriene, semnat la New Delhi la 16 iulie 1947;

                           —

                           Acordul dintre Guvernul Republicii Federale Germania și Guvernul Republicii India privind serviciile aeriene, semnat la New Delhi la 31 mai 1963;

                           —

                           Acordul dintre Guvernul Republicii Populare Ungaria și Guvernul Republicii India privind serviciile aeriene, semnat la New Dehli la 23 februarie 1966;

                           —

                           Acordul dintre Guvernul Irlandei și Guvernul Republicii India privind transportul aerian, semnat la New Dehli la 20 februarie 1991;

                           —

                           Acordul dintre Guvernul Republicii Italiene și Guvernul Republicii India privind serviciile aeriene, semnat la Roma la 16 iulie 1959;

                           —

                           Acordul dintre Guvernul Republicii Letonia și Guvernul Republicii India privind serviciile aeriene, semnat la New Delhi la 20 octombrie 1997;

                           —

                           Acordul dintre Guvernul Republicii Lituania și Guvernul Republicii India privind serviciile aeriene, semnat la New Delhi la 20 februarie 2001;

                           —

                           Acordul dintre Guvernul Marelui Ducat al Luxemburgului și Guvernul Republicii India privind serviciile aeriene, semnat la New Delhi la 8 ianuarie 2001;

                           —

                           Acordul dintre Guvernul Republicii Malta și Guvernul Republicii India privind serviciile aeriene, încheiat la Malta la 5 octombrie 1998;

                           —

                           Acordul dintre Guvernul Regatului Țărilor de Jos și Guvernul Republicii India privind serviciile aeriene, semnat la New Delhi la 24 mai 1951;

                           —

                           Acordul dintre Guvernul Republicii Populare Polone și Guvernul Republicii India privind serviciile aeriene, semnat la New Delhi la 25 ianuarie 1977;

                           —

                           Acordul dintre Guvernul Republicii Portugheze și Guvernul Republicii India privind serviciile aeriene, încheiat la New Delhi la 6 februarie 1997;

                           —

                           Acordul dintre Guvernul României și Guvernul Republicii India privind serviciile aeriene, încheiat la New Delhi la 4 decembrie 1993;

                           —

                           Acordul dintre Guvernul Republicii Slovace și Guvernul Republicii India privind serviciile aeriene regulate, semnat la Bratislava la 9 octombrie 1996;

                           —

                           Acordul dintre Guvernul Republicii Slovenia și Guvernul Republicii India privind serviciile aeriene regulate, semnat la New Delhi la 16 februarie 2004;

                           —

                           Acordul dintre Guvernul Spaniei și Guvernul Republicii India privind transportul aerian, semnat la New Delhi la 10 aprilie 1987;

                           —

                           Acordul dintre Guvernul Regatului Suediei și Guvernul Republicii India privind serviciile aeriene, semnat la New Delhi la 19 decembrie 1995;

                           —

                           Acordul dintre Guvernul Republicii India și Guvernul Regatului Unit al Marii Britanii și al Irlandei de Nord privind serviciile aeriene, semnat la New Delhi la 8 septembrie 2005.

               (b)

               Acorduri privind serviciile aeriene și alte înțelegeri parafate sau semnate între Guvernul Republicii India și state membre ale Comunității Europene, astfel cum au putut fi modificate sau completate, care la data semnării prezentului acord nu au intrat încă în vigoare și nu fac obiectul unei aplicări provizorii:

                           —

                           Acordul dintre Guvernul Republicii Elene și Guvernul Republicii India privind transportul aerian, parafat la Atena la 23 octombrie 1997.

         ANEXA II
   Lista articolelor din acordurile enumerate în anexa I și menționate la articolele 2 și 3 din prezentul acord

               (a)

               Desemnarea de către un stat membru:

                           —

                           articolul 3 din Acordul India-Austria;

                           —

                           articolul 3 alineatele (1)-(5) din Acordul India-Belgia;

                           —

                           articolul III din Acordul India-Bulgaria;

                           —

                           articolul 3 din Acordul India-Cipru;

                           —

                           articolul 3 din Acordul India-Republica Cehă;

                           —

                           articolul 3 din Acordul India-Danemarca;

                           —

                           articolul 3 din Acordul India-Finlanda;

                           —

                           articolul 2 din Acordul India-Franța;

                           —

                           articolul III din Acordul India-Germania;

                           —

                           articolul 3 din Acordul India-Grecia;

                           —

                           articolul 3 din Acordul India-Ungaria;

                           —

                           articolul 3 din Acordul India-Irlanda;

                           —

                           articolul IV din Acordul India-Italia;

                           —

                           articolul 3 din Acordul India-Letonia;

                           —

                           articolul 3 din Acordul India-Lituania;

                           —

                           articolul 3 din Acordul India-Luxemburg;

                           —

                           articolul 3 din Acordul India-Malta;

                           —

                           articolul 3 din Acordul India-Țările de Jos;

                           —

                           articolul IV din Acordul India-Polonia;

                           —

                           articolul 3 din Acordul India-Portugalia;

                           —

                           articolul 3 din Acordul India-România;

                           —

                           articolul 3 din Acordul India-Slovacia;

                           —

                           articolul 3 din Acordul India-Slovenia;

                           —

                           articolul II din Acordul India-Spania;

                           —

                           articolul 3 din Acordul India-Suedia;

                           —

                           articolul 4 din Acordul India-Regatul Unit.

               (b)

               Refuzul, revocarea, suspendarea sau limitarea autorizațiilor sau a permiselor:

                           —

                           articolul 4 din Acordul India-Austria;

                           —

                           articolul 3 alineatul (6) din Acordul India-Belgia;

                           —

                           articolul IV din Acordul India-Bulgaria;

                           —

                           articolul 4 din Acordul India-Cipru;

                           —

                           articolul 4 din Acordul India-Republica Cehă;

                           —

                           articolul 4 din Acordul India-Danemarca;

                           —

                           articolul 4 din Acordul India-Finlanda;

                           —

                           articolul 9 din Acordul India-Franța;

                           —

                           articolul IV din Acordul India-Germania;

                           —

                           articolul 4 din Acordul India-Grecia;

                           —

                           articolul 4 din Acordul India-Ungaria;

                           —

                           articolul 4 din Acordul India-Irlanda;

                           —

                           articolul IV alineatele (4)-(6) din Acordul India-Italia;

                           —

                           articolul 4 din Acordul India-Letonia;

                           —

                           articolul 4 din Acordul India-Lituania;

                           —

                           articolul 4 din Acordul India-Luxemburg;

                           —

                           articolul 4 din Acordul India-Malta;

                           —

                           articolul 8 din Acordul India-Țările de Jos;

                           —

                           articolul V din Acordul India-Polonia;

                           —

                           articolul 4 din Acordul India-Portugalia;

                           —

                           articolul 4 din Acordul India-România;

                           —

                           articolul 4 din Acordul India-Slovacia;

                           —

                           articolul 4 din Acordul India-Slovenia;

                           —

                           articolul IV din Acordul India-Spania;

                           —

                           articolul 4 din Acordul India-Suedia;

                           —

                           articolul 5 din Acordul India-Regatul Unit.

               (c)

               Siguranța:

                           —

                           articolul cu privire la siguranță convenit între India și Danemarca la 30 noiembrie 2006;

                           —

                           articolul cu privire la siguranță convenit între India și Finlanda la 18 mai 2006;

                           —

                           apendicele „C” la Acordul India-Grecia;

                           —

                           articolul XI din Acordul India-Spania;

                           —

                           articolul cu privire la siguranță convenit între India și Suedia la 30 noiembrie 2006;

                           —

                           articolul 7 din Acordul India-Regatul Unit.

         ANEXA III
   Lista celorlalte state menționate la articolul 2 din prezentul acord

               (a)

               Republica Islanda (în cadrul Acordului privind Spațiul Economic European)

               (b)

               Principatul Liechtenstein (în cadrul Acordului privind Spațiul Economic European)

               (c)

               Regatul Norvegiei (în cadrul Acordului privind Spațiul Economic European)

               (d)

               Confederația Elvețiană (în cadrul Acordului dintre Comunitatea Europeană și Confederația Elvețiană privind transportul aerian)